Паттая

Паттая (тай. เมืองพัทยา, Phatthaya;) —Тайландын зүүн өмнөд хэсэгт орших Чонбури мужийн далайн эрэг дээрх амралтын хот. Тус хот Сиамын буюу Тайландын булангийн зүүн эрэгт Бангкок хотоос зүүн урагшаа 130 км орчим зайд оршдог. 2021 оны байдлаар 328,961 хүн амтай байв. 
Паттая хот аж үйлдвэрийн бүсэд багтдаг боловч аялал жуулчлалын төв болж түлхүү хөгжсөн юм. 

 Цаг агаар 
Субэкваторын уур амьсгалтай. Жилийн дундаж доод температур 24.9 ° C байна (12-р сард 22 ° C-аас 5-6-р сард 27 ° C хүртэл хэлбэлздэг). Жилийн дундаж хамгийн өндөр температур 31.2 ° C байна (12-р сард 30 ° C-аас 4-р сард 33 ° C хүртэл хэлбэлздэг). 

Энэ хотод 3-р сараас 11-р сар хүртэл үргэлжилдэг чийглэг борооны улирал нь тодорхой тодорхойлогдсон бөгөөд нарны цацрагийн түвшнээс тодорхой хамааралтай байдаг. Хамгийн их хур тунадас 5-р сард (дээд хэмжээ), 9-10-р сард (хоёр дахь, үндсэн дээд тал) ордог. 6-8-р сард нар дэлхийн бөмбөрцгийн хойд хагас руу явах тусам хур тунадас багасдаг. Хуурай улирал 12-р сараас 2-р сар хүртэл үргэлжилнэ. Энэ хугацаанд хур тунадас маш ховор ордог ажээ.

 Аялал жуулчлал 
Жуулчдадын эрэлт хэрэгцээтэй олон төрлийн зугаа цэнглийн газартай Тайландын алдартай амралтын газар юм. Далайн эрэг дагуу олон наран шарлагын газруудтай бөгөөд эрэг орчмын далайн ус булингартай байдаг. Жуулчдад зориулсан 250 гаруй төрөл бүрийн зэрэглэлтэй зочид буудал, 400 гаруй тусдаа зочны байшин байдаг. Паттая Парк, Сентара Гранд Мираж зочид буудлуудад хоёр төлбөртэй усан парк, Рамаяна усан парк, Хао Кхео задгай амьтны хүрээлэн, Срирача бар амьтны хүрээлэн, Паттайя дельфины цэнгэлдэх хүрээлэн байдаг ажээ.

Загас агнуур, усан цана, шүхрээр нисэх, усны гүнд шумбах гэх мэт алдартай газруудтай. Далайн эргээс холгүй маш сайн наран шарлагын газар, тунгалаг устай арлууд  байдаг. Ойролцоох арлуудын хамгийн том нь Лан (шүрэн арал) нь дэд бүтэц, цэвэрхэн устай наран шарлагын газруудыг хөгжүүлсэн байна.

 Үл хөдлөх хөрөнгө 
2009-2013 онд тус хотод аялал жуулчлалын дэд бүтцийн байгууламжууд, хувийн байшингууд, зуслангийн байшингууд зэрэг бүтээн байгуулалт эрчимтэй өрнөсөн. Хамгийн түгээмэл зар сурталчилгаа (орос, англи хэл дээр) нь үл хөдлөх хөрөнгө худалдах эсвэл түрээслэх зар сурталчилгаа байдаг юм. Зар сурталчилгаанд заасан үл хөдлөх хөрөнгийн үнэ (барьж байгаа болон ашиглалтад орсон) Тайландын квот гэж нэрлэгддэг, өөрөөр хэлбэл Тайландад байнгын оршин суух бүртгэлтэй хувь хүмүүс эсвэл энэ мужид албан ёсны бизнес эрхэлдэг хуулийн этгээдэд л боломжтой. Харин байнгын оршин суугч бус хүмүүст үл хөдлөхийн үнэ дунджаар 20%-иар илүү өндөр байдаг юм.